ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારત કોવિડ-19 સામેની જંગમાં સીમાચિહ્નરૂપ શિખરે – 6 મહિના પછી દૈનિક નવા કેસની સંખ્યા ઘટીને 18,732 થઇ
170 દિવસ પછી સક્રિય કેસનું ભારણ ઘટીને 2.78 લાખ થયું
વૈશ્વિક મહામારી સામેની જંગમાં ભારત નોંધપાત્ર શિખરે પહોંચી ગયું છે.
6 મહિના પછી ભારતમાં દૈનિક ધોરણે નવા નોંધાયેલા કેસની સંખ્યા 19,000 કરતાં ઓછી રહી છે. છેલ્લા 24 કલાકમાં નવા 18,732 કેસ પોઝિટીવ નોંધાયા છે. અગાઉ 1 જુલાઇ, 2020ના રોજ નવા નોંધાયેલા કેસની સંખ્યા 18,653 હતી.
ભારતમાં આજે સક્રિય કેસનું ભારણ પણ ઘટીને 2.78 લાખ  થઇ ગયું છે. 170 દિવસ પછી આ સૌથી ઓછો આંકડો છે. અગાઉ, 10 જુલાઇ 2020ના રોજ સક્રિય કેસની સંખ્યા 2,76,682 હતી.
દેશમાં સક્રિય કેસની સંખ્યામાં એકધારું ઘટાડાનું વલણ ટકી રહ્યું છે. ભારતમાં કુલ નોંધાયેલા પોઝિટીવ કેસમાંથી સક્રિયોની સંખ્યા હાલમાં માત્ર 2.74% રહી છે.
છેલ્લા 24 કલાકમાં નવા સાજા થયેલા દર્દીઓની સંખ્યા 21,430 રહીછે. ભારતમાં કુલ સક્રિય કેસની સંખ્યામાં વધુ 2,977 દર્દીનો ચોખ્ખો ઘટાડો નોંધાયો છે.
કુલ સાજા થયેલા દર્દીઓની સંખ્યા વધીને 97,61,538 થઇ ગઇ છે. સાજા થયેલા દર્દીઓ અને સક્રિય દર્દીઓ વચ્ચેના તફાવતમાં સતત વધારો નોંધાઇ રહ્યો છે અને હાલમાં આ તફાવત 95 લાખની નજીક એટલે કે 94,82,848 સુધી પહોંચી ગયો છે.
નવા સાજા થયેલા દર્દીઓની સંખ્યા નવા પોઝિટીવ નોંધાયેલા દર્દીઓ કરતાં સતત વધારે રહેતી હોવાથી આજે સાજા થવાનો સરેરાશ દર વધીને 95.82% થઇ ગયો છે. દૈનિક નવા કેસ કરતાં સાજા થનારા દર્દીઓની સંખ્યા ઝડપથી વધતી હોવાથી આ તફાવત સતત વધી રહ્યો છે.
નવા સાજા થયેલા દર્દીઓમાંથી 72.37% દર્દીઓ 10 રાજ્યો/કેન્દ્ર શાસિત પ્રદેશોમાંથી છે.
સમગ્ર દેશમાં કેરળમાં એક દિવસમાં સૌથી વધારે 3,782 નવા દર્દી સાજા થયા છે. ત્યારબાદ પશ્ચિમ બંગાળ 1,861 દર્દી અને છત્તીસગઢ 1,764 દર્દીની રિકવરી સાથે ટોચના ક્રમે છે.
નવા સંક્રમિત થયેલા કેસમાંથી 76.52% નવા દર્દીઓ 10 રાજ્યો અને કેન્દ્ર શાસિત પ્રદેશોમાં નોંધાયા છે.
કેરળમાં એક દિવસમાં સૌથી વધુ 3,527 દર્દી પોઝિટીવ નોંધાયા છે. ત્યારબાદ, મહારાષ્ટ્રમાં સૌથી વધુ 2,854 કેસ પોઝિટીવ નોંધાયા છે.
વધુ 279 દર્દીઓ છેલ્લા 24 કલાકમાં સમગ્ર દેશમાં મૃત્યુ પામ્યા છે.
નવા નોંધાયેલા મૃત્યુમાંથી 75.27% દર્દીઓ 10 રાજ્યો/કેન્દ્ર શાસિત પ્રદેશોમાંથી છે.
મહારાષ્ટ્રમાં એક દિવસમાં સૌથી વધુ  મૃત્યુ નોંધાયા છે. પશ્ચિમ બંગાળ અને દિલ્હીમાં દૈનિક ધોરણે અનુક્રમે 33 અને 23 દર્દીનાં મૃત્યુ નોંધાયા છે.
SD/GP/BT
(
પ્રધાનમંત્રીનું કાર્યાલય
ફિજીના પ્રધાનમંત્રી સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ 22 મે 2023ના રોજ પોર્ટ મોરેસ્બીમાં, ભારત-પેસિફિક આઇલેન્ડ્સ કોઓપરેશન  માટે ફોરમના 3જી સમિટની સાથે સાથે ફિજીના પ્રધાનમંત્રી શ્રી સિટિવેની લિગામામાદા રાબુકા સાથે મુલાકાત કરી હતી. બંને નેતાઓ વચ્ચે આ પ્રથમ મુલાકાત હતી. પ્રધાનમંત્રી શ્રીએ યાદ કર્યું કે નવેમ્બર 2014માં તેમની ફિજીની મુલાકાત દરમિયાન FIPICની શરૂઆત કરવામાં આવી હતી અને ત્યારથી પેસિફિક આઇલેન્ડ કન્ટ્રીઝ  સાથે ભારતના સહકારને વધુ ગાઢ બનાવવાની નોંધ લીધી હતી.
બંને નેતાઓએ બંને દેશો વચ્ચેની નજીકની અને બહુપક્ષીય વિકાસ ભાગીદારીની સમીક્ષા કરી અને ક્ષમતા નિર્માણ, આરોગ્ય સંભાળ, આબોહવા કાર્યવાહી, નવીનીકરણીય ઊર્જા, કૃષિ, શિક્ષણ અને માહિતી ટેકનોલોજી સહિતના મુખ્ય ક્ષેત્રોમાં પ્રગતિ પર સંતોષ વ્યક્ત કર્યો. બંને નેતાઓએ પ્રાદેશિક વિકાસ પર પણ મંતવ્યોનું આદાન-પ્રદાન કર્યું અને બહુપક્ષીય મંચોમાં સહયોગને વધુ ગાઢ બનાવવા સંમત થયા. ફિજીયન રાષ્ટ્રપતિ મહામહિમ શ્રી રતુ વિલિયમ માઇવાલી કાટોનીવેરે વતી, પ્રધાનમંત્રી રબુકાએ પ્રધાનમંત્રી મોદીને ફિજી પ્રજાસત્તાકનું સર્વોચ્ચ સન્માન - કમ્પેનિયન ઓફ ધ ઓર્ડર ઓફ ફિજી થી નવાજ્યા. પ્રધાનમંત્રી મોદીએ આ સન્માન માટે સરકાર અને ફિજીના લોકોનો આભાર માન્યો હતો અને તેને ભારતના લોકો અને ફિજી-ભારતીય સમુદાયની પેઢીઓને સમર્પિત કર્યો હતો, જેમણે બંને દેશો વચ્ચેના વિશેષ અને કાયમી સંબંધોમાં મુખ્ય ભૂમિકા ભજવી છે.
YP/GP/JD
(
પ્રધાનમંત્રીનું કાર્યાલય
2018ની બેચના આઈપીએસ પ્રોબેશનર અધિકારીઓએપ્રધાનમંત્રી સાથે મુલાકાત કરી
2018ની બેચના 126 આઈપીએસ પ્રોબેશનર અધિકારીઓએ આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
પ્રોબેશનર અધિકારીઓ સાથે વાતચીત કરતા પ્રધાનમંત્રીએ યુવાન અધિકારીઓને દેશના હિત માટે પ્રતિબદ્ધતા સાથે અથાકપણે કામ કરવા પ્રોત્સાહિત કર્યા હતા.
પ્રધાનમંત્રીએ અધિકારીઓને તેમના રોજબરોજના કાર્યો સેવાભાવ અને સમર્પણ સાથે ઉમેરવા જણાવ્યું હતું. તેમણે પોલીસ દળને સામાન્ય નાગરિકો સાથે જોડાયેલા રહેવાના મહત્વ પર ભાર મુક્યો હતો. તેમણે કહ્યું કે દરેક અધિકારીએ નાગરિકના પોલીસ દળ માટેના દૃષ્ટિકોણને સમજવો જોઈએ અને તે અનુસાર પોલીસ દળને નાગરિકોને અનુકૂળ અને પહોંચક્ષમ બનાવવા માટે કાર્ય કરવું જોઈએ.
આઈપીએસ પ્રોબેશનર અધિકારીઓ સાથેના વાતચીત સત્ર દરમિયાન પ્રધાનમંત્રીએ જણાવ્યું કે પોલીસની ભૂમિકા ગુનાની અટકાયત પર કેન્દ્રિત હોવી જોઈએ. તેમણે એક આધુનિક પોલીસ દળનું નિર્માણ કરવામાં ટેકનોલોજીના મહત્વને ટાંક્યું હતું.
પ્રધાનમંત્રીએ મહત્વાકાંક્ષી જિલ્લાઓમાં બદલાવ અને સામજિક પરિવર્તનના એક સાધન તરીકે પણ પોલીસની ભૂમિકા અંગે ચર્ચા કરી હતી. તેમણે 2018ની બેચમાં વિશાળ સંખ્યામાં મહિલાઓનો સમાવેશ થવા બદલ તેમની પ્રશંસા કરી હતી. પ્રધાનમંત્રીએ ઉમેર્યું કે પોલીસ દળમાં મહિલાઓની વધુ સંખ્યા હોવાથી પોલીસ વ્યવસ્થા અને સાથે-સાથે રાષ્ટ્ર નિર્માણની પ્રવૃત્તિમાં પણ મોટી અસર પડશે.
અધિકારીઓને એક ઉજ્જવળ ભવિષ્યની શુભેચ્છા પાઠવતા પ્રધાનમંત્રીએ અધિકારીઓને તેમની પોતાની અંદર વિશ્વાસ ઉત્પન્ન કરવા જણાવ્યું. તેમણે ઉમેર્યું કે અધિકારીની તાલીમ સહિત આત્મવિશ્વાસ અને આંતરિક શક્તિ તેમને રોજબરોજના પડકારોને પહોંચી વળવા માટે સક્ષમ બનાવશે.
RP
(Visitor Counter : 119
પ્રધાનમંત્રીનું કાર્યાલય
પ્રધાનમંત્રીએ શ્રી એલકે અડવાણીની મુલાકાત લઈને તેમના જન્મદિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ શ્રી એલ કે અડવાણીને તેમના જન્મદિવસ પર શુભેચ્છા પાઠવવા માટે મુલાકાત લીધી હતી.
એક ટ્વીટમાં, પ્રધાનમંત્રીએ કહ્યું;
"અડવાણીજીના નિવાસસ્થાને ગયા અને તેમના જન્મદિવસ પર તેમને શુભેચ્છા પાઠવી. ભારતના વિકાસમાં તેમનું યોગદાન અમૂલ્ય છે. તેમની દ્રષ્ટિ અને બુદ્ધિમત્તા માટે સમગ્ર ભારતમાં તેમનું સન્માન કરવામાં આવે છે. બીજેપીના નિર્માણ અને મજબૂતીકરણમાં તેમની ભૂમિકા અપ્રતિમ છે. હું તેમના લાંબા અને સ્વસ્થ જીવન માટે પ્રાર્થના કરું છું.."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને સ્લોવાક રિપબ્લિકના પ્રધાનમંત્રી મહામહિમ શ્રી એડ્યુઅર્ડ હેગર વચ્ચે ફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે સ્લોવાક રિપબ્લિકના પ્રધાનમંત્રી મહામહિમ શ્રી એડ્યુઅર્ડ હેગર વચ્ચે ફોન પર વાતચીત કરી હતી.
પ્રધાનમંત્રીએ મહામહિમ શ્રી એડ્યુઅર્ડ હેગરનો, સ્લોવાક રિપબ્લિક દ્વારા યુક્રેનમાંથી ભારતીય નાગરિકોને બહાર લાવવામાં અને ભારતમાંથી વિશેષ ઈવેક્યુએશન ફ્લાઈટ્સને મંજૂરી આપવા માટે આપવામાં આવેલી સહાય માટે આભાર માન્યો. તેમણે આગામી થોડા દિવસોમાં સ્લોવાક રિપબ્લિકની સતત સહાયતા માટે વિનંતી કરી તેમજ ભારતે અન્ય નાગરિકોને સંઘર્ષના વિસ્તારોમાંથી બહાર લાવવાનું મિશન પણ હાથ ધર્યું હોવાનું જણાવ્યું.
પ્રધાનમંત્રીએ શ્રી હેગરને ભારતીય નાગરિકોના સ્થળાંતરના પ્રયાસોની દેખરેખ માટે તેમના વિશેષ દૂત તરીકે કાયદા અને ન્યાય પ્રધાન શ્રી કિરેન રિજિજુને તહેનાત કરાયા તેના વિશે પણ માહિતી આપી હતી.
પ્રધાનમંત્રીએ યુક્રેનમાં ચાલી રહેલી હિંસા અને માનવીય કટોકટી અંગે પણ પોતાની વ્યથા વ્યક્ત કરી હતી અને દુશ્મનાવટ બંધ કરવા અને વાતચીતમાં પરત ફરવા માટે ભારતની સતત અપીલનો પુનરોચ્ચાર કર્યો હતો. પ્રધાનમંત્રી મોદીએ રાષ્ટ્રોની સાર્વભૌમત્વ અને પ્રાદેશિક અખંડિતતાનું સન્માન કરવાના મહત્વ પર પણ ભાર મૂક્યો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય વીરતા પુરસ્કારો એનાયત કર્યા
પ્રધાનમંત્રી શ્રી નરેન્દ્ર મોદીએ આજે 18 બાળકોને રાષ્ટ્રીય વીરતા પુરસ્કાર એનાયત કર્યા હતાં. આ પુરસ્કારોમાંથી ત્રણ પુરસ્કારો મરણોપરાંત એનાયત થયા છે. પ્રધાનમંત્રીએ પુરસ્કૃત બાળકો સાથે વાત કરતાં જણાવ્યું હતું કે, તેમની બહાદુરીની ચર્ચા વિસ્તૃતપણે થઈ છે અને મીડિયામાં પણ તેની નોંધ લેવાઈ છે. તેમણે ઉમેર્યું હતું કે, એટલે તેમણે અન્ય બાળકોને પ્રેરિત કર્યા છે અને અન્ય બાળકો વચ્ચે આત્મવિશ્વાસની લાગણી જન્માવી છે.
પ્રધાનમંત્રીએ નોંધ્યું હતું કે, મોટા ભાગનાં વિજેતાઓ ગ્રામીણ વિસ્તારોમાંથી આવે છે તથા તેઓ સરળ અને સાદી પૃષ્ઠભૂમિ ધરાવે છે. તેમણે જણાવ્યું હતું કે, તેમનાં રોજિંદા સંઘર્ષથી વિપરિત સંજોગોમાં સાહસિકતા કેળવવામાં મદદ કરી હતી.
પ્રધાનમંત્રીએ તમામ વિજેતાઓને, તેમનાં માતાપિતાઓને અને શાળાઓનાં શિક્ષકોને પણ અભિનંદન પાઠવ્યા હતાં, જેમણે સાહસિકતાનું ઉદાહરણ પૂરૂ પાડ્યું હતું અને તેમનું ધ્યાન ખેંચવામાં મદદ કરી હતી.
શ્રી નરેન્દ્ર મોદીએ જણાવ્યું હતું કે, આ પ્રકારનું સન્માન મળ્યાં પછી વિજેતાઓ પાસેથી ભવિષ્યની અપેક્ષાઓ સામાન્ય કરતાં વધી જાય છે. તેમણે તેમનાં ભવિષ્યનાં પ્રયાસો માટે શુભેચ્છા પાઠવી હતી.
આ પ્રસંગે કેન્દ્રિય મહિલા અને બાળવિકાસ મંત્રી શ્રીમતી મેનકા ગાંધી પણ ઉપસ્થિત રહ્યાં હતાં.
RP
(Visitor Counter : 84
ગૃહ મંત્રાલય
કોવિડ-19ના સંદર્ભમાં લાગુ કરવામાં પ્રવાસન પ્રતિબંધોના કારણે હાલમાં ભારતમાં રહેતા હોય તેવા વિદેશીઓને 3 મે 2020 સુધી કોન્સ્યુલર સેવાઓની મંજૂરી
કેન્દ્રીય ગૃહ મંત્રાલય  દ્વારા 08.03.2020ના રોજ કોવિડ-19ના સંદર્ભમાં લાગુ કરવામાં આવેલા પ્રવાસન પ્રતિબંધોના કારણે ભારતમાં રહેતા હોય તેવા વિદેશીઓને કોન્સ્યુલર સેવાઓ વિનામૂલ્ય ધોરણે 30 એપ્રિલ 2020 મંજૂરી આપવામાં આવી હતી. 
આ બાબતે વિચાર કર્યા પછી, હાલમાં ભારતમાં ફસાયેલા લોકોને વિદેશી પ્રાદેશિક નોંધણી અધિકારીઓ/ વિદેશીઓ માટે વિદેશી નોંધણી અધિકારીઓ દ્વારા આપવામાં આવતી નીચે ઉલ્લેખ કરેલી કોન્સ્યુલર સેવાઓનો સમયગાળો લંબાવવામાંનો નિર્ણય લેવામાં આવ્યો છે.
દુનિયાના ઘણા ભાગોમાં કોવિડ-19ના ફેલાવાના કારણે અને ભારતીય સત્તાધિશો દ્વારા લાગુ કરવામાં આવેલા પ્રવાસન પ્રતિબંધોના કારણે ભારતમાં ફસાયેલા હોય તેવા વિદેશી નાગરિકોના નિયમિત વીઝા, ઇ-વિઝા અને શરતી રોકાણ અને જેમના વીઝા 01.02.2020 થી 03.05.2020  સુધીના સમયગાળમાં પૂરા થઇ ગયા છે અથવા પૂરા થવાના છે તેમને વિદેશી દ્વારા ઑનલાઇન અરજી કર્યા પછી ‘વિનામૂલ્ય’ ધોરણે 03.05.2020 સુધી વીઝા લંબાવવામાં આવશે. જો આ સમયગાળા દરમિયાન આવી વિદેશી વ્યક્તિ દ્વારા બહાર નીકળવાની અરજી કરવામાં આવશે તો, 03.05.2020થી આગળ 14 દિવસ એટલે કે, 17.05.2020 સુધી વધુ રોકાણ માટે દંડ લીધા વગર તેમને મંજૂરી આપવામાં આવશે.
03.05.2020 સુધી વિદેશીઓને કોન્સ્યુલર સેવાઓની મંજૂરી જોવા માટે અહીં ક્લિક કરો
(
નાણા મંત્રાલય
DGGIએ મેસર્સ ઓડોકેમ ઇન્ડસ્ટ્રીઝના કેસમાં બહુવિધ અટકળોના મીડિયા અહેવાલોને રદિયો આપ્યો; તથ્યોના આધારે સીધી નોંધ કરી
GST ઇન્ટેલિજન્સ મહાનિદેશાલય  દ્વારા કાનપુરના કન્નૌજમાં પરફ્યૂમરી કમ્પાઉન્ડ્સના ઉત્પાદક મેસર્સ ઓડોકેમ ઇન્ડસ્ટ્રીઝ અને તેના માલિક પીયૂષ જૈનના કેસમાં હાલમાં ચાલી રહેલી તપાસ, કે જેમાં તેમના બે પરિસરોમાંથી રૂપિયા 197.49 કરોડની રોકડ રકમ અને 23 કિલો સોનુ તેમજ ખૂબ જ ઊંચી કિંમતનો ગેરકાનૂની સામાન જપ્ત કરવામાં આવ્યો છે, તે સંદર્ભે મીડિયાના અમુક વર્ગમાં એવા અહેવાલો ફરતા થયા છે કે, DGGI એ સ્થળ પરથી જપ્ત કરવામાં આવેલી રોકડને ઉત્પાદન એકમના ટર્નઓવર તરીકે ગણવાનો નિર્ણય લીધો છે અને તદઅનુસાર તેની પ્રક્રિયા કરવાની દરખાસ્ત કરી છે. અમુક અહેવાલોમાં એવું પણ ટાંકવામાં આવ્યું છે કે, પીયૂષ જૈને પોતાની બાકી નીકળતી કર ચુકવણી કબુલ્યા પછી DGGIની મંજૂરીથી, બાકી નીકળતા કરવેરા પેટે રૂપિયા 52 કરોડની કુલ રકમ જમા કરાવી છે. આમ, એવું બતાવવામાં આવ્યું છે કે, પીયૂષ જૈને જમા કરાવેલી રકમથી વિભાગ સંમત છે અને તદઅનુસાર બાકી નીકળતી કરની ચુકવણીની પતાવટ કરવામાં આવી છે.
આવા અહેવાલ સંપૂર્ણપણે અટકળો આધારિત, કોઇપણ પાયા વગરના છે અને હાલમાં ચાલી રહેલી તપાસની પ્રામાણિકતાને નબળી પાડવાનો પ્રયાસ કરે છે, જેને પક્ષકાર વિરુદ્ધ ચોક્કસ ગુપ્ત માહિતીના આધારે અત્યંત વ્યાવસાયિક રીતે ફેલાવવામાં આવી રહ્યાં છે.
આ સંદર્ભે, સ્પષ્ટતા કરવામાં આવે છે કે, મેસર્સ પીયૂષ જૈનની રહેણાક અને ફેક્ટરી પરિસરમાંથી હાલમાં ચાલી રહેલી કેસની તપાસ દરમિયાન જપ્ત કરવામાં આવેલી તમામ રોકડ રકમને સ્ટેટ બેંક ઓફ ઇન્ડિયાની સલામત કસ્ટડી હેઠળ રાખવામાં આવી છે અને આ સંદર્ભે હાલમાં તપાસ ચાલી રહી છે. મેસર્સ ઓડોકેમ ઇન્ડસ્ટ્રીઝ દ્વારા તેમની બાકી નીકળતી કરની જવાબદારીઓ પૂરી કરવા માટે જપ્ત કરવામાં આવેલા નાણાંમાંથી બાકી કરની ચુકવણી પેટે કોઇ જ રકમ જમા કરાવવામાં આવી નથી અને તેમની લેણાં કરની રકમ હજુ નક્કી કરવાની બાકી છે.
આ ઉપરાંત, પીયૂષ જૈન દ્વારા સ્વેચ્છાએ કરવામાં આવેલી રજૂઆતો હાલમાં ચાલી રહેલી તપાસને આધીન છે અને વિભાગ દ્વારા જપ્ત કરવામાં આવેલી રોકડ રકમના સ્રોત અને મેસર્સ ઓડોકેમ ઇન્ડસ્ટ્રીઝ અથવા તપાસમાં સામેલ અન્ય પક્ષકારો પાસેથી લેણાં નીકળતા કરની ચોક્કસ રકમ અંગેના કોઇપણ અભિપ્રાય શોધખોળ દરમિયાન વિવિધ પરિસરોમાંથી એકત્રિત કરવામાં આવેલા પુરાવાના મૂલ્યાંકન અને વધુ તપાસના પરિણામોના આધારે લેવામાં આવશે.
તેમના ગુનાની સ્વૈચ્છિક કબૂલાત અને રેકોર્ડ પર ઉપલબ્ધ પુરાવાના આધારે, પીયૂષ જૈનની 26.12.2021ના રોજ CGST કાયદાની કલમ 132 હેઠળ નિર્ધારિત ગુનાઓ બદલ ધરપકડ કરવામાં આવી હતી અને 27.12.2021ના રોજ સક્ષમ કોર્ટમાં રજૂ કરવામાં આવ્યા હતા. નામદાર કોર્ટે તેમને 14 દિવસની ન્યાયિક કસ્ટડીમાં મોકલી આપ્યા છે.
SD/GP/JD
(Visitor Counter : 229
વિજ્ઞાન અને ટેકનોલોજી મંત્રાલય
CSIR – NAL દ્વારા કોવિડ-19 સામે લડવા માટે પર્સનલ પ્રોટેક્ટીવ કવરઓલ વિકસિત કર્યા
બેંગલુરુમાં CSIRની ઘટક લેબ, CSIR – નેશનલ એરોસ્પેસ લેબોરેટરીઝ એ MAF ક્લોથીંગ પ્રાઇવેટ લીમીટેડ, બેંગલુરુ સાથે મળીને એક ઓવરઓલ પ્રોટેક્ટીવ કવરઓલ સૂટ વિકસિત કર્યું છે અને તેને પ્રમાણિત કર્યું છે. પોલીપ્રોપ્લીલેનના વણાટનું લેમિનેટ કરેલ, વધારે આવરણ ધરાવતા નોન વોવન ફેબ્રિક આધારિત કવરઓલનો ઉપયોગ ડોક્ટર્સ, નર્સ, પેરામેડીકલ સ્ટાફ અને આરોગ્ય કર્મચારીઓ કે જેઓ કોવિડ-19ને પહોંચી વળવા માટે ચોવીસ કલાક કામ કરી રહ્યા છે તેમની સુરક્ષાની ખાતરી કરવા માટે ઉપયોગમાં લઇ શકાય તેમ છે.
ડૉ. હરિશ સી. બર્શીલિયા, ડૉ. હેમંત કુમાર શુક્લા અને MAFના શ્રીમાન એમ. જે. વીજુ દ્વારા સંચાલિત CSIR-NALની ટીમ દ્વારા યોગ્ય સ્વદેશી મટીરીયલ અને નવીન પ્રકારની ઉત્પાદન પ્રક્રિયાઓ ઓળખી કાઢીને સમસ્યાનું સમાધાન શોધવા માટે સત્વરે કાર્ય શરુ કરવામાં આવ્યું હતું.
આ કવરઓલને SITRA, કોઇમ્બતુર ખાતે કડક પરીક્ષણમાંથી પસાર કરવામાં આવ્યું છે અને ઉપયોગમાં લેવા માટે તે પ્રમાણિક સાબિત થયું છે. CSIR-NAL અને MAF ઉત્પાદન ક્ષમતાને ચાર અઠવાડિયાના સમયમાં પ્રતિદિન ૩૦,૦૦૦ યુનિટ સુધી વધારવાનું આયોજન કરી રહ્યા છે.
CSIR-NALના ડાયરેક્ટર શ્રી જીતેન્દ્ર જે. જાધવે જણાવ્યું હતું કે આ કવરઓલના મુખ્ય ફાયદા એ છે કે તે કિંમતની દ્રષ્ટીએ અન્ય ઉત્પાદકોની સરખામણીએ અતિશય સ્પર્ધાત્મક છે અને આયાત કરવાનો સામાન નગણ્ય છે. તેમણે NAL, MAF ક્લોથીંગ પ્રાઇવેટ લીમીટેડ અને SITRA ટીમના પ્રયાસોની પ્રશંસા કરી હતી કે જેમણે વિકસાવવાની અને પ્રામાણિકરણની પ્રક્રિયાને ઝડપી બનાવીને રાષ્ટ્રીય હિતના આ કાર્ય માટે ચોવીસ કલાક કામ કર્યું છે.
GP/DS
(Visitor Counter : 177
પ્રધાનમંત્રીનું કાર્યાલય
પ્રધાનમંત્રી વાઇબ્રન્ટ ગુજરાત ગ્લોબલ સમિટ – 2019 દરમિયાન ઉઝબેકિસ્તાનનાં રાષ્ટ્રપતિને મળ્યાં
પ્રધાનમંત્રી શ્રી નરેન્દ્ર મોદી અને ઉઝબેકિસ્તાનના મહામહિમ શ્રી શૌકત મિર્ઝિયોયેવે 18 જાન્યુઆરીનાં રોજ “વાઇબ્રન્ટ ગુજરાત ગ્લોબલ સમિટ – 2019” દરમિયાન દ્વિપક્ષીય બેઠકનું આયોજન કર્યું હતુ. ગુજરાતનાં રાજ્યપાલ શ્રી ઓ પી કોહલીએ 17 જાન્યુઆરીનાં રોજ ગાંધીનગર ખાતે રાષ્ટ્રપતિ મિર્ઝિયોયેવના નેતૃત્વમાં ઉચ્ચ સ્તરીય વિશાળ પ્રતિનિધિમંડળનું સ્વાગત કર્યું હતુ.
તેમની બેઠક દરમિયાન પ્રધાનમંત્રીએ ગુજરાતમાં રાષ્ટ્રપતિ મિર્ઝિયોયેવ અને એમનાં પ્રતિનિધિમંડળનું અભિવાદન કર્યું હતુ. ભારતમાં 30 સપ્ટેમ્બર થી 1 ઓક્ટોબર, 2018 દરમિયાન ભારતની સત્તાવાર મુલાકાતે આવેલા રાષ્ટ્રપતિ મિર્ઝિયોયેવ સાથેની અગાઉની મુલાકાતને યાદ કરીને પ્રધાનમંત્રીએ તે બેઠકમાં લેવાયેલા વિવિધ નિર્ણયોમાં થયેલી પ્રગતિ અને અમલીકરણ પર સંતોષ વ્યક્ત કર્યો હતો. ગુજરાત અને ઉઝબેકિસ્તાનનાં એન્ડિજાન પ્રાંત વચ્ચે સહકાર સ્થાપિત કરવા પર થયેલા સમજૂતી કરારનાં સંદર્ભમાં પ્રધાનંત્રીએ ઉઝેબક પ્રતિનિધિમંડળમાં એન્ડિજાનનાં ગવર્નરની ઉપસ્થિતિની નોંધ લીધી હતી અને આશા વ્યક્ત કરી હતી કે, રાષ્ટ્રપતિ મિર્ઝિયોયેવની મુલાકાતને પરિણામે ઉઝબેકિસ્તાન અને ભારત વચ્ચેનાં સંબંધો તથા એન્ડિજાન અને ગુજરાત વચ્ચે પ્રાદેશિક સાથ-સહકારનાં સંબંધો વધારે મજબૂત થશે.
પ્રધાનમંત્રીએ 12-13 જાન્યુઆરી, 2019નાં રોજ ઉઝબેકિસ્તાનનાં સમરકંદમાં વિદેશી મંત્રીઓનાં સ્તરે યોજાયેલા પ્રથમ ભારત-મધ્ય એશિયા સંવાદ માટે ટેકો આપવા બદલ રાષ્ટ્રપતિ મિર્ઝિયોયેવનો આભાર માન્યો હતો, જેમાં અફઘાનિસ્તાનમાં શાંતિ અને વિકાસને ટેકો આપવા મહત્વપૂર્ણ ચર્ચાવિચારણા પણ થઈ હતી.
રાષ્ટ્રપતિ શૌકત મિર્ઝિયોયેવે વાઇબ્રન્ટ ગુજરાત સમિટમાં સહભાગી થવા આમંત્રણ આપવા બદલ પ્રધાનમંત્રીનો આભાર માન્યો હતો. તેમણે પ્રધાનમંત્રીને જાણકારી આપી હતી કે, ઉઝબેકિસ્તાન ભારતમાંથી રોકાણને આકર્ષવા આતુર છે અને સૌથી વધુ પ્રાથમિકતા ધરાવે છે તથા આઇટી, શિક્ષણ, ફાર્માસ્યુટિકલ, હેલ્થકેર, એગ્રિ-બિઝનેસ અને પ્રવાસનનાં ઉલ્લેખિત ક્ષેત્રો ભારત સાથે સંભવિત સહકારની ઉઝબેકિસ્તાનની સંભવિતતાનાં મુખ્ય ક્ષેત્રો છે.
રાષ્ટ્રપતિ મિર્ઝિયોયેવે પ્રધાનમંત્રીને પ્રથમ ઇન્ડિયા-સેન્ટ્રલ એશિયા સંવાદનાં સફળ આયોજન પર અભિનંદન આપ્યા હતા, જેણે મધ્ય એશિયાનાં વિસ્તાર પર ભારતની સકારાત્મક અસર પ્રદર્શિત કરી હતી અને અફઘાનિસ્તાનમાં શાંતિ માટે સહભાગી દેશોના સંયુક્ત પ્રયત્નોની જરૂરિયાત વ્યક્ત કરી હતી.
બંને નેતાઓ ભારતનાં પરમાણુ ઊર્જા વિભાગ અને ઉઝબેકિસ્તાનનાં નોવોઈ મિનરલ્સ એન્ડ મેટલર્જિકલ કંપની વચ્ચેના કરારના આદાન-પ્રદાનના સાક્ષી બન્યા હતા, જેનો ઉદ્દેશ ભારતની ઊર્જા જરૂરિયાતો પૂર્ણ કરવા માટે યુરેનિયમ ઓર કોન્સન્ટ્રેટનાં લાંબા ગાળાનો પુરવઠો સુનિશ્ચિત કરવાનો છે.
બંને નેતાઓએ એક્ષ્પોર્ટ-ઇમ્પોર્ટ બેંક ઓફ ઇન્ડિયા અને પ્રજાસત્તાક ઉઝબેકિસ્તાનની સરકાર વચ્ચે ઉઝબેકિસ્તાનમાં આવાસ અને સામાજિક માળખાગત પ્રોજેક્ટ માટે ભારત સરકાર દ્વારા 200 મિલિયન ડોલરની લાઇન ઑફ ક્રેડિટ પર થયેલી સમજૂતીને પણ આવકારી હતી. ઉઝબેકિસ્તાનને 200 મિલિયન ડોલરની લાઇન ઑફ ક્રેડિટની જાહેરાત અગાઉ પ્રધાનમંત્રી નરેન્દ્ર મોદીએ રાષ્ટ્રપતિ મિર્ઝિયોયેવની સત્તાવાર મુલાકાત દરમિયાન કરી હતી.
NP/J.Khunt/GP/RP
(Visitor Counter : 258
પ્રધાનમંત્રીનું કાર્યાલય
રાજ્યપાલોના સંમેલનના સમાપન સત્રમાં પ્રધાનમંત્રીનું સંબોધન
પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવન ખાતે રાજ્યપાલોની પરિષદના સમાપન સત્રને સંબોધન કર્યું હતું.
આ પરિષદ દરમિયાન થયેલા વિવિધ સૂચનો અને ચર્ચાઓની પ્રધાનમંત્રીએ પ્રશંસા કરી હતી તેમજ તેને આવકારી હતી.
રાજ્યોમાં ભાગીદારીને ઉત્તેજન આપતી, સાંસ્કૃતિક આપ-લે અને લોકોથી લોકોના સંપર્કને વેગ આપતી ‘એક ભારત, શ્રેષ્ઠ ભારત’ ઝુંબેશને મજબૂત બનાવવા માટે પ્રધાનમંત્રીએ રાજ્યપાલોને હાકલ કરી હતી. ભારતના વિવિધ રાજ્યો વચ્ચે એકતા અને અખંડિતતાને પ્રોત્સાહન આપવા માટે નવા માર્ગો અપનાવવાની જરૂરિયાત પર તેમણે ભાર મૂક્યો હતો.
પ્રધાનમંત્રીએ રાજ્યપાલોને વિવિધ યુનિવર્સિટીના કુલાધિપતિ તરીકે શિક્ષણમાં વિવિધ સ્તરે જોવા મળતા કૌશલ્યને પ્રોત્સાહિત કરવાનો પણ અનુરોધ કર્યો હતો. તેમણે કહ્યું હતું કે ભારતીય યુનિવર્સિટીઓને વૈશ્વિક કક્ષાની યુનિવર્સિટી મહત્વાકાંક્ષા હોવી જોઇએ અને રાજ્યપાલો આ પરિવર્તન લાવવામાં મહત્વની ભૂમિકા અદા કરી શકે તેમ છે. આ બાબતે તેમણે આઈઆઇએમ, અને મુખ્ય 10 જાહેર અને 10 ખાનગી યુનિવર્સિટીમાં સ્વાયત્તતા લાવવા માટેની કેન્દ્ર સરકારની પહેલનું ઉદાહરણ આપ્યું હતું.
પ્રધાનમંત્રીએ જણાવ્યું હતું કે કેન્દ્ર સરકાર સામાન્ય માનવીનાં જીવનને સરળ બનાવવા આગળ વધી રહી છે. તેમણે જણાવ્યું કે જાહેર જીવનના પોતાના બહોળા અનુભવ થકી રાજ્યપાલો નાગરિક સંસ્થાઓ અને સરકારી વિભાગોને આ મુદ્દે કાર્ય કરવા વચનબદ્ધ થવા માટે પ્રેરણા આપી શકે છે.
પ્રધાનમંત્રીએ કેન્દ્ર સરકારની મહત્વાકાંક્ષી યોજના આરોગ્ય વીમા યોજના આયુષમાન ભારત વિશે પણ વિસ્તૃત ચર્ચા કરી હતી.
પ્રધાનમંત્રી શ્રી નરેન્દ્ર મોદીએ જણાવ્યું હતું કે 2022માં ભારતની સ્વતંત્રતાના 75 વર્ષની ઉજવણી જેવા અવસરો અને 2019માં મહાત્મા ગાંધીની 150મી જન્મજયંતી જેવા પ્રસંગો વિકાસના ઉદ્દેશો અને લક્ષ્યાંકો સિદ્ધ કરવા માટે સીમાચિહ્નરૂપ બની રહે તેવી પ્રેરણા આપી શકાય તેમ છે. તેમણે ઉમેર્યું કે આગામી કૂંભ મેળા જેવા પ્રસંગો પણ રાષ્ટ્રના હિત માટેના વિવિધ હેતુને પાર પાડવા માટે પ્રેરક બની શકે છે.
NP/J.Khunt/RP
(Visitor Counter : 112
પ્રધાનમંત્રીનું કાર્યાલય
પીએમ-કિસાન યોજનાને બે વર્ષ પૂર્ણ થયા
પ્રધાનમંત્રીએ કહ્યું, આપણા ખેડૂતોની લગન અને ધીરજ પ્રેરણાદાયી છે
સરકારે એમએસપીમાં ઐતિહાસિક વધારો કરવાની શરૂઆત કરી છેઃ પ્રધાનમંત્રી
ખેડૂતોની સમૃદ્ધિ અને તેમના જીવનના ગૌરવને સુનિશ્ચિત કરવાના ઉદ્દેશથી શરૂ કરાયેલી પીએમ- કિસાન યોજનાને આજે બે વર્ષ પૂર્ણ થયા છે.
પ્રધાનમંત્રીએ શ્રેણીબદ્ધ ટ્વીટ્માં કહ્યું, ‘આજના દિવસે 2 વર્ષ અગાઉ પીએમ-કિસાન યોજના રજૂ કરવામાં આવી હતી, જેનો હેતુ આપણા આકરી મહેનત કરતા અને આપણા દેશને દિવસ રાત મહેનત કરીને ખાદ્યાન્ન પુરું પાડતા ખેડૂતોની સમૃદ્ધિ અને તેમના જીવનને ગૌરવપૂર્ણ બનાવવાનો છે. આપણા ખેડૂતોની લગન અને ધીરજ પ્રેરણારૂપ છે.
છેલ્લા 7 વર્ષથી ભારત સરકારે કૃષિ ક્ષેત્રે પરિવર્તન લાવવા માટે અનેક પગલાં લીધા છે. ઉત્તમ સિંચાઈથી લઈને વધુ પ્રમાણમાં ટેકનોલોજીનો ઉપયોગ, વધુ ક્રેડિટ અને યોગ્ય પાક વીમાના વેચાણથી તેમજ ખેતીની જમીનના સ્વાસ્થ્ય પર લક્ષ આપીને વચેટિયાઓની બાદબાકી કરવા જેવા તમામ પગલાં તેમાં સામેલ છે.
અમારી સરકારે એમએસપીમાં ઐતિહાસિક વધારો કરવાનું ગૌરવ પ્રાપ્ત કર્યુ છે. અમે ખેડૂતોની આવક બમણી કરવાના શક્ય એવા તમામ પ્રયાસો કરી રહ્યા છીએ.
આપ સૌ નમો એપ પર આ અંગેની વિગતવાર માહિતી મેળવી શકો છો તેમજ ખેડૂતો માટે જે કાર્યો થયા છે તેની ઝાંખી પણ પ્રાપ્ત કરી શકો છો.
પીએમ કિસાન નિધિના લોન્ચિંગને આજે બે વર્ષ પૂરા થઈ રહ્યા છે. અન્નદાતાઓના કલ્યાણને સમર્પિત આ યોજનાથી કરોડો ખેડૂત ભાઈ-બહેનોના જીવનમાં જે પરિવર્તન આવ્યું છે, તેનાથી અમને તેમના માટે વધુ કામ કરવાની પ્રેરણા મળી છે.
અન્નદાતાઓના જીવનને સરળ બનાવવા અને તેમની આવક બમણી કરવાનો જે સંકલ્પ દેશે લીધો છે, તેમાં પીએમ કિસાન યોજનાની મહત્વપૂર્ણ ભૂમિકા રહી છે. આજે આપણા ખેડૂતો આત્મનિર્ભર ભારત અભિયાનના પણ અભિન્ન અંગ બની રહ્યા છે.
On this day, 2 years ago the PM-Kisan scheme was launched with an aim to ensure a life of dignity as well as prosperity for our hardworking farmers, who work day and night to keep our nation fed. The tenacity and passion of our farmers is inspiring. #KisanKaSammanPMKisan pic.twitter.com/ycaod6SP0T
— Narendra Modi  February 24, 2021
On this day, 2 years ago the PM-Kisan scheme was launched with an aim to ensure a life of dignity as well as prosperity for our hardworking farmers, who work day and night to keep our nation fed. The tenacity and passion of our farmers is inspiring. #KisanKaSammanPMKisan pic.twitter.com/ycaod6SP0T
— Narendra Modi  February 24, 2021
Our Government had the honour of ushering a historic increase in MSP. We doing everything possible to double the income of farmers.
— Narendra Modi  February 24, 2021
You can find insightful content on the NaMo App, offering a glimpse of the work done for farmers. #KisanKaSammanPMKisan pic.twitter.com/pHxqY3NBPq
पीएम किसान निधि की लॉन्चिंग को आज दो साल पूरे हो रहे हैं।अन्नदाताओं के कल्याण को समर्पित इस योजना से करोड़ों किसान भाई-बहनों के जीवन में जो बदलाव आए हैं, उससे हमें उनके लिए और अधिक काम करने की प्रेरणा मिली है। #KisanKaSammanPMKisan pic.twitter.com/cfWpgXADjr
— Narendra Modi  February 24, 2021
पीएम किसान निधि की लॉन्चिंग को आज दो साल पूरे हो रहे हैं।अन्नदाताओं के कल्याण को समर्पित इस योजना से करोड़ों किसान भाई-बहनों के जीवन में जो बदलाव आए हैं, उससे हमें उनके लिए और अधिक काम करने की प्रेरणा मिली है। #KisanKaSammanPMKisan pic.twitter.com/cfWpgXADjr
— Narendra Modi  February 24, 2021
SD/GP/JD
(
વહાણવટા મંત્રાલય
ભારત અને પોર્ટુગલ વચ્ચે મેરીટાઇમ ટ્રાન્સપોર્ટ અને બંદરોના ક્ષેત્રમાં સહકાર અંગે કરાર પર હસ્તાક્ષર થયા.
નવી દિલ્હી, 14-02-2020
આજે પોર્ટુગલ સાથે થયેલા કરારથી બંને દેશો વચ્ચે દરિયાઇ અને બંદર પ્રવૃત્તિઓ માટે તેમના વેપારી સમુદાયોની સાથે અરસપરસ વધુ સારા સંચાલન માટે આંતરરાષ્ટ્રીય સંસ્થા સંસ્થા, મંચો અને સંમેલનો સાથેની સ્થિતિને સુમેળ બનાવવા અને એકીકૃત કરવા માટેના સહયોગ અંગે શરૂઆત થશે.
આ કરારથી બંને દેશોને આંતરરાષ્ટ્રીય સંમેલનોમાં જોડાણ સંકલન કરવામાં મદદ મળશે, અને આ કરારના ઉદ્દેશો મજબૂત બની શકશે.
DK/SD/DS/GP
(Visitor Counter : 86
નાણા મંત્રાલય
15 એપ્રિલ 2018થી ગુજરાત, કેરળ, તેલંગાણા અને ઉત્તર પ્રદેશમાં રાજ્યોની અંદર માલસામાનની હેરફેર માટે ઈ-વે બિલ પ્રણાલીનો અમલ શરૂ થશે
નવી દિલ્હી, 10-04-2018
જીએસટી કાઉન્સિલના નિર્ણય પ્રમાણે માલ-સામાનની તમામ આંતર રાજ્ય હેરફેર માટે ઈ-વે બિલ પ્રણાલી 01 એપ્રિલ, 2018થી જાહેર કરી દેવામાં આવી હતી. કર્ણાટક રાજ્યમાં પણ રાજ્યની અંદર માલસામાનની હેરફેર માટેની ઈ-વે બિલ પ્રણાલીને 1 એપ્રિલ, 2018 થી શરૂ કરી દેવામાં આવી છે. 09 એપ્રિલ, 2018 સુધીમાં ત્રેસઠ લાખથી વધુ ઈ-વે બિલ સફળતાપૂર્વક કાઢવામાં આવ્યા છે.
આથી અત્રે નોંધનીય છે કે નીચે જણાવેલ રાજ્યોમાં રાજ્યની અંદર માલસામાનની હેરફેર માટે ઈ-વે બિલ પ્રણાલી 15 એપ્રિલ, 2018થી અમલમાં મૂકવામાં આવશે.
- આંધ્ર પ્રદેશ
- ગુજરાત
- કેરળ
- તેલંગાણા
- ઉત્તર પ્રદેશ
આ રાજ્યોમાં ઈ-વે બિલ પદ્ધતિની શરૂઆત સાથે જ એવી આશા સેવાઇ રહી છે કે, જ્યાં સુધી સામાનનાં પરિવહનને લગતી વાત છે ત્યાં સુધી વ્યાપાર અને ઉદ્યોગને અનુકુળતા મળી રહેશે અને તેનાથી રાષ્ટ્રવ્યાપી એક જ ઈ-વે બિલ પ્રણાલીનો માર્ગ મોકળો બનશે. આ રાજ્યોમાં આવેલા વ્યાપાર અને ઉદ્યોગ તથા સામાન લઇ જનારા વાહનચાલકોએ https://www.ewaybillgst.gov.in નામના ઈ-વે બિલ પોર્ટલ પર જઈને અંતિમ તારીખની રાહ જોયા વિના તાત્કાલિક તેમની નોંધણી/સભ્યપદનું નામાંકન કરાવવાની સલાહ આપવામાં આવે છે.
J.Khunt/GP
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ કાદર ખાનના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કાદર ખાનના નિધન પર શોક વ્યક્ત કર્યો હતો.
પ્રધાનમંત્રીએ કહ્યું, “કાદર ખાનજી તેમની અદભુત અભિનય ક્ષમતા સાથે સ્ક્રીન પર છવાયેલા રહ્યા, તેમની હાસ્યવૃતિ અનન્ય હતી. તેઓ ઉત્તમ પટકથા લેખક પણ હતા તેમજ ઘણી યાદગાર ફિલ્મો સાથે સંકળાયેલા હતા. તેમના નિધનથી દુઃખ થયું. એમના પરિવાર અને પ્રશંસકો પ્રત્યે મારી સંવેદના વ્યક્ત કરું છું.
NP/J.Khunt/RP
(Visitor Counter : 106